- Der var ikke nogen i den store hal. Svømmehallen har vi lukket og evakueret, siger Henrik Skals.

Branden blev anmeldt til Nordjyllands Politi klokken 11:25, og siden har adskillige slukningskøretøjer været på stedet, herunder et par stigevogne.

Der er ikke meldinger om tilskadekomne i branden, men en hjælperøgdykker blev bragt til sygehuset til observation for røgforgiftning.

Det gør ondt i hjertet, for Gigantium er en del af Aalborgs dna. Mads Duedahl, rådmand

- Men hun er allerede ude og kommer herud igen. Hun er ved godt mod og har det godt, siger indsatsleder Anders Brosbøl.

Der er sket store skader på storhallen.

- Der er tale om både brand- og vandskader på hallen, der er på 10.000 kvadratmeter. Desuden har de øvrige bygninger i komplekset fået røg- og sodskader, fortæller indsatsleder Anders Brosbøl til Ritzau.

Udviklede giftig røg

Tidligere i dag udviklede branden giftig røg, og branden var så voldsom, at bilister på motorvejen kunne se den sorte røg stige op som en stor sky.

Der kommer dog ikke længere giftig røg fra stedet.

Derfor har Rigspolitiet ophævet den tidligere varsling, der berørte området øst for Gigantium. herunder Føtex, Aalborg Universitet og Da Vinci-parken i Aalborg Øst.

Borgerne i området kan derfor igen færdes udendøre og åbne døre og vinduer, ligesom busser og taxaer igen kan køre i normal drift.